
Nr. SC 2017-




RAPORT DE SPECIALITATE
privind propunerea de schimbare a destinaţiei  spaţiului în  suprafaţă de 1562  mp, situat la etajul 2  şi 3 din clădirea corp intenat A al Colegiului Tehnic AZUR,  Timişoara, str. Calea  Martirilor  nr.64, - pentru desfăşurarea activităţii  PALATULUI COPIILOR TIMIŞOARA


Având în vedere Expunerea de motive a Primarului Municipiului Timişoara şi Proiectul de hotărâre privind propunerea de schimbare a destinaţiei  spaţiului în  suprafaţă de 1562 mp, situat la etajul 2 şi 3 din clădirea corp intenat A al Colegiului Tehnic AZUR,  Timişoara, str. Calea Martirilor nr. 64 - pentru desfăşurarea activităţii  PALATULUI COPIILOR TIMIŞOARA
Facem următoarele precizări:
Palatul Copiilor Timişoara,  a încheiat cu Colegiul Tehnic AZUR,  contractul de comodat nr. 2265 din 27.06.2017, care a exiprat în data de 31.08.2017, având ca obiect folosinţa spaţiului în suprafată de 1562 mp, etajul 2 şi 3 din cladirea corp internat A (constând în 28 săli, 2 cabinete, 6 magazii, 2 grupuri sanitare, 2 holuri, casa scării) situat în Timişoara Calea Martirilor nr. 64, în vederea desfăşurării activităţii PALATULUI COPIILOR TIMIŞOARA.
	Având în vedere modificările legislative privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat şi condiţiile necesare acordării acestuia art. 4 lit.c, art.9, art. 10 din Ordinul nr. 5819/2016 precum şi  art. 112, alin. 6 din Legea nr.1/2011, pentru atribuirea spaţiului către Palatul Copiilor Timişoara se impune schimbarea destinaţiei spaţiului situat la etajul 2  şi 3 din clădirea corp intenat A al Colegiului Tehnic AZUR, Timişoara, str. Calea Martirilor nr.64.
	Potrivit art.100 alin.1 din Legea nr. 1/2011 educaţiei naţionale palatele copiilor sunt unităţi de învăţământ pentru activităţi extraşcolare.
Serviciul Şcoli-Spitale a solicitat prin adresa nr.  SC2017-24048 din 28.09.2017 acordul Consiliului de Administraţie al Colegiului Tehnic AZUR Timişoara, pentru schimbarea destinaţiei spaţiului descris mai sus.
Prin adresa nr.4533 din 17.10.2017, înregistrată la Primăria Municipiului Timişoara sub nr. SC2017- 025781 din 17.10.2017, Colegiul Tehnic  AZUR Timişoara, comunică că în şedinţa din data de 12.10.2017, Consiliul de Administraţie a aprobat schimbarea destinaţiei spaţiului în suprafaţă de 1562 mp, etajul 2 şi 3 din clădirea corp internat A pentru desfăşurarea activităţii Palatului Copiilor Timişoara.
De asemenea, Serviciul Şcoli-Spitale a solicitat prin adresa nr. SC2017-24044 din 28.09.2017 acordul Consiliului de Administraţie al Inspectoratului Şcolar Judeţean Timiş pentru schimbarea destinaţiei  spaţiului din clădirea corp intenat A al Colegiului Tehnic AZUR,  Timişoara, str. C.Martirilor nr.64, - pentru desfăşurarea activităţii PALATULUI COPIILOR TIMIŞOARA.
Prin adresa nr. SC2017-025969 din 18.10.2017, Inspectoratul Şcolar Judeţean Timiş  a comunicat Hotărârea nr.300 din 09.10.2017 prin care  Consiliul de Administraţie a aprobat schimbarea destinaţiei spaţiului în care a funcţionat Caminul nr. 1 cu P+3E aferent Colegiului Tehnic AZUR Timişoara, pentru desfăşurarea activităţi Palatului Copiilor Timişoara.  
Pentru obţinerea avizului conform al ministrului educaţiei naţionale, Serviciul Şcoli-Spitale va iniţia demersurile necesare prevăzute de lege.
Schimbarea destinaţie se face pe o perioadă de 4 ani şi va opera de la data emiterii avizului conform al ministrului educaţiei naţionale.
Scopul schimbării destinaţiei spaţiului din clădirea corp intenat A al Colegiului Tehnic AZUR,  Timişoara, str. C.Martirilor nr.64 este atribuirea cu titlul gratuit Palatului Copiilor Timişoara pentru desfăşurarea activităţii.
	Faţă de cele prezentate, apreciem că proiectul de hotărâre privind propunerea  de schimbare a destinaţiei  spaţiului în  suprafaţă de 1562  mp, situat la etajul 2  şi 3 din clădirea corp intenat A al Colegiului Tehnic AZUR, Timişoara, str. Calea Martirilor  nr.64, - pentru desfăşurarea activităţii PALATULUI COPIILOR TIMIŞOARA, îndeplineşte condiţiile pentru a fi supus dezbaterii  Consiliului Local al Municipiului Timişoara.

